**Projektligj**

**“PËR KRIJIMIN E REGJISTRIT KOMBËTAR TË AUTORËVE TË KRIMEVE SEKSUALE”**

**Kreu I**

**DISPOZITA TË PËRGJITHSHME**

Neni 1

**Qëllimi i ligjit**

1. Ky ligj përcakton parimet, rregullat dhe procedurat në baze të cilave ndërmerret krijimi dhe funksionimi i Regjistrit Kombëtar të Autorëve të Krimeve Seksuale në Republikën e Shqipërisë, në përputhje me parimet kushtetuese.
2. Detyron autorët e krimeve seksuale të cilët janë dënuar me vendim të formës së prerë të deklarojnë/ raportojnë të dhëna të caktuara personale që të regjistrohen në Regjistrin Kombëtar të Autorëve të Krimeve Seksuale me qëllim:
   1. Uljen e shkallës së recidivizmit
   2. Lehtësimin e hetimit dhe ndjekjes penale për krime që ata mund të kryejnë në të ardhmen
   3. Parandalimin e punësimit të autorëve të krimeve seksuale në vende pune të lidhura me fëmijët.
   4. Të inkurajojë organet ligjzbatuese të mbrojnë fëmijët, vajzat dhe gratë duke identifikuar vendndodhjen e autorëve të krimeve seksuale dhe duke siguruar mjetet për të monitoruar aktivitetet e tyre

Neni 2

**Përkufizime**

Në kuptim të këtij ligji, me termat e mëposhtëm kuptojmë:

**“Krime seksuale”** janë të gjitha veprat penale të parashikuara nga nenet 100, 101, 102, 102/a, 103, 104, 105, 106, 107/a, 108, 108/a, 117 të Kodit Penal të Republikes së Shqipërisë.

**“Autor i krimeve seksuale”,** është çdo person i dënuar nga gjykata me vendim të formës së prerë për konsumimin e veprave penale të parashikuara nga nenet 100, 101, 102, 102/a, 103, 104, 105, 106, 107/a, 108, 108/a, 117 të Kodit Penal të Republikes së Shqipërisë.

**“Autor i krimeve seksuale të gradës së parë”** është çdo person i dënuar nga gjykata me vendim të formës së prerë për krime seksuale ku viktimë e veprës penale është i rritur.

**“Autor i krimeve seksuale të gradës së dytë”** është çdo person i dënuar nga gjykata me vendim të formës së prerë për krime seksuale ku viktimë e veprës penale është i mitur.

**“Regjistri kombëtar i autorëve të krimeve seksuale’** është një regjistër në të cilin regjistrohen të dhëna të caktuara të autorëve të krimeve seksuale dhe përditësimi i të dhënave të tyre.

**“I rritur”** është personi i cili ka arritur moshën 18 vjeç.

**“I mitur”** është personi i cili nuk ka arritur moshën 18 vjeç.

**“Drejtoria e Përgjithshme e Policisë”** është organi kompetent i cili do të krijojë, të përditësojë dhe mirëmbajë Regjistrin Kombëtar të Autorëve të Krimeve Seksuale.

**“Drejtoria Vendore e Policisë”** është organi kompetent që do të mbledhë të dhënat për regjistrimin e autorëve të krimeve seksuale.

**“Komisariati i Policisë”** është organi kompetent që do të mbledhë të dhënat e përditësuara të autorëve të krimeve seksuale.

**Kreu II**

**Krijimi i Regjistrit Kombëtar i Autorëve të Krimeve Seksuale**

Neni 3

**Detyrimet e autorëve të krimeve seksuale**

1. Autori i krimeve seksuale ka detyrimin të regjistrojë të dhënat e tij tek Drejtoria Vendore e Policisë, e cila ia dërgon të dhënat Drejtorisë së Përgjithshme të Policisë.
2. Autori i krimeve seksuale duhet të regjistrohet:
   1. Pas përfundimit të dënimit me burgim për veprën penale të krimeve seksuale
   2. Jo më vonë se 5 ditë pune mbas daljes së vendimit në rast se dënimi nuk është me burgim.

Neni 4

**Informacioni i kërkuar për regjistrimin**

1. Autori i krimeve seksuale është i detyruar të paraqesë informacionin e mëposhtëm Drejtorisë Vendore të Policisë ose Komisariatit të Policisë ku banon autori i krimeve seksuale:
   1. Emrin dhe mbiemrin
   2. Numri personal
   3. Adresën e vendbanimit
   4. Emrin dhe adresën e çdo vendi punësimi
   5. Emrin e çdo institucioni arsimor ku studion autori
   6. Numrin e targës dhe modelin e mjetit të tij automobilistik
   7. Informacione të tjera të kerkuara nga organi kompetent
2. Drejtoria Vendore e Policisë ose Komisariati i Policisë ku banon autori i krimeve seksuale ka për detyrë të sigurohet që të dhënat e autorit të krimeve seksuale të përfshijnë:

* 1. Një përshkrim fizik të autorit të krimeve seksuale
  2. Një përshkrim të krimit dhe dënimit të autorit të krimeve seksuale
  3. Historinë e penalitetit të autorit të krimeve seksuale ku të jenë të përfshira datat e arrestimeve, datat e dënimeve, statusi i lirimit me kusht, provës ose lirimit të mbikqyrur
  4. Një fotografi aktuale të autorit të krimeve seksuale
  5. Shenjat e gishtërinjve të autorit të krimeve seksuale
  6. Një kopje të patentës së autorit të krimeve seksuale
  7. Informacione të tjera që mund të kërkohen nga organi kompetent

Neni 5

**Vendndodhja e Regjistrit**

Komisariatet e Policisë dhe Drejtoritë Vendore të Policisë pas mbledhjes së informacionit të deklaruar nga autori i krimeve seksuale kanë detyrimin që këtë informacion t’ia përcjellin Drejtorisë së Përgjitshme të Policisë, e cila është organi që do të krijojë dhe mirëmbajë Regjistrin Kombëtar të Autorëve të Krimeve Seksuale.

Neni 6

**Detyrimi për të njoftuar autorët e krimeve seksualë për detyrimet e regjistrit**

1. Një zyrtar i burgut ku vuan dënimin autori i krimeve seksuale ka për dëtyrë të njoftojë para mbarimit të dënimit, autorin e krimeve seksuale
2. për detyrimet e tij ndaj regjistrit.
3. t’i kërkojë autorit të krimeve seksuale të firmosë një deklaratë ku shprehet se autori i krimeve seksuale i kupton të gjitha detyrimet e kërkuara
4. Së bashku me fletën e lirimit, autori është i detyruar të paraqesë informacionin e parashikuar në Nenin 4 për procedurat e regjistrimit tek Komisariati i Policisë në zonën ku banon.
5. Drejtoria Vendore e Policisë ka detyrimin të informojë autorët e krimeve seksuale që nuk janë dënuar me burgim.

Neni 7

**Kohëzgjatja e detyrimeve të regjistrit**

1. Koha e qëndrimit në Regjistrin Kombëtar të autorëve të krimeve seksuale është:
   1. 10 vite nëse është autor i krimeve seksuale të gradës së parë
   2. 20 vite nëse është autor i krimeve seksuale të gradës së dytë
   3. 30 vite dhe/ose deri në vdekje nëse është autor i krimeve seksuale të gradës së tretë në varësi të krimit të kryer (që ka shkaktuar vdekjen e viktimës, ose është recidivist mbi dy herë për krimet seksuale)
2. Autorit të krimeve seksuale mund t’i reduktohet koha e regjistrimit në rast se gjatë një periudhe kohe 5 vjeçare nuk ka kryer asnjë vepër penale, duke mbajtur parasysh personalitetin, rehabilitimin dhe rrethanat e kryerjes së veprës penale.

Neni 8

**Detyrimi për shtetasit e huaj**

Shtetasi i huaj me leje qëndrimi në Republikën e Shqipërisë i cili është dënuar për krime seksuale ka detyrimin që të deklarojë të dhënat e tij në Regjistrin Kombëtar të Autorëve të Krimeve Seksuale.

**Kreu III**

**Programi i Përditësimit**

Neni 9

**Përditësimi Periodik**

1. Autori i krimeve seksuale është i detyruar të paraqitet fizikisht menjëherë pas çdo ndryshimi të të dhënave të cilat ka detyrim të deklarojë sipas Nenit 4, pranë Komisariatit të Policisë në zonën ku banon. Pavarësisht nëse të dhënat e tij ndryshojnë apo jo, autori i krimeve seksuale është i detyruar:
2. të paraqitet fizikisht çdo vit në të njëjtën datë për të përditësuar të dhënat e tij
3. të fotografohet në Komisariat për të përditësuar foton në sistem
4. Këtë detyrim, autori krimeve seksuale duhet ta kryejë cdo vit, deri në përfundim të largimit të emrit të tij nga Regjistri Kombëtar Autoërve të Krimeve Seksuale.

Neni 10

Menjëherë mbasi autori i krimeve seksuale të ketë përditësuar të dhënat e tij, Komisariati i Policisë ia përcjell këto të dhëna Drejtorisë së Përgjithshme të Policisë.

Drejtoria e Përgjithshme e Policisë duhet të njoftojë për përditësimin e të dhënave të autorëve te krimeve seksuale:

1. Njësitë Bashkiake, institucionet arsimore dhe Qendrat e Shërbimeve Sociale në zonën ku autori i krimeve seksuale është banor, i punësuar ose ku studion.
2. Njësinë për Mbrojtjen e Fëmijëve
3. Organizatat jofitimprurëse të cilat kanë objekt të veprimtarisë së tyre mbrojtjen e fëmijëve dhe personave vulnerabël.
4. Çdo organizatë, kompani, ose individ që ka interes të marrë një informacion të tillë.
5. Viktimat e veprës penale të krimeve seksuale.

**Kreu IV**

**Aksesi i publikut në Regjistrin Kombëtar të Autorëve të Krimeve Seksuale**

Neni 11

Drejtoria e Përgjithshme e Policisë do të mbajë një regjistër të autorëve të krimeve seksuale me të dhënat e sipas Nenit 4 për seicilin autor. Ky regjistër do të mbajë emrin formal Regjistri Kombëtar i Autorëve të Krimeve Seksuale.

Drejtoria e Përgjithshme e Policisë duhet të sigurohet që çdo informacion i përditësuar të përcillet elektronikisht tek të gjitha organet që kanë interes të marrin këtë informacion.

Neni 12

1. Regjistri Kombëtar i Autorëve të Krimeve Seksuale do të përdoret nga publiku nëpërmjet internetit.
2. Të dhënat e autorëve të krimeve seksuale që do të jenë të njohura për publikun janë:
3. Emër dhe mbiemër
4. Datëlindja
5. Vendbanimi
6. Vendpunësimi ose institucioni arsimor
7. Fotografi
8. Çdo person që kërkon të përdorë faqen e ëeb – it të Regjistrit Kombëtar duhet të plotësojë këto të dhëna:
9. Emër dhe mbiemër
10. Numër Personal Identifikimi
11. Vendbanimi
12. Perimetri i kërkimit

Neni 13

Në rast se të dhënat e autorëve të krimeve seksuale të pasqyruar faqen e ëeb - it keqpërdoren, personi do të mbajë përgjegjësi civile ose penale.

Neni 14

Në rast se autori i krimeve seksuale nuk përmbush detyrimin për regjistrim dhe përditësim të të dhënave të parashikuara në këtë ligj dënohet me gjobë ose burgim.

Neni 15

**Dispozita kalimtare**

Ky ligj i sjell efektet edhe për personat të cilët janë dënuar me vendim të formës së prerë për kryerjen e krimeve seksuale nga viti 2000 dhe deri në hyrjen në fuqi të këtij ligji.